
I. Vispārīgā informācija

1. Atklāta konkursa identifikācijas numurs: TU 2024/16. 

2. Iepirkuma procedūra – Atklāts konkurss 
Atklāts konkurss tiek rīkots, pamatojoties uz Sabiedrisko pakalpojumu sniedzēju iepirkumu likumu, Ministru kabineta 28.03.2017. noteikumu Nr.187 “Sabiedrisko pakalpojumu sniedzēju iepirkuma procedūru un metu konkursu norises kārtība”,  SIA “Talsu ūdens” gatavo jaunu ūdenssaimniecības pakalpojumu tarifu projektu iesniegšanai Sabiedrisko pakalpojumu regulēšanas komisijai 2025.gada maijā, līdz ar to nepieciešams saņemt elektroenerģijas cenu piedāvājumu vismaz 36 mēnešiem. Elektroenerģijas iegāde plānota no 2025.gada 1.oktobra.
3. Pasūtītāja nosaukums, adrese un rekvizīti:

	Pasūtītāja nosaukums
	SIA “Talsu ūdens”

	PVN maksātāja reģistrācijas numurs
	49003000076  

	Juridiskā adrese
	Raiņa iela 17, Talsi, Talsu novads

	Tālrunis
	63222216

	Elektroniskā pasta adrese
	info@talsuudens.lv

	Kontaktpersona par iepirkuma norisi
	Administratīvās nodaļas vadītāja K.Riekstiņa-Sniedziņa

	Tālruņa Nr.
	26604603

	e-pasta adrese
	kristine.riekstina@talsuudens.lv


II. Iepirkuma priekšmeta apraksts, apjoms un daļas
4. Iepirkuma priekšmets: Elektroenerģijas piegāde SIA “Talsu ūdens” 2025. – 2028.gadam. Iepirkuma priekšmets neietver elektroenerģijas sadali un pārvadi.
5. Iepirkuma nomenklatūra: CPV kods 09310000-5 elektrība. 
6. Konkurss nav sadalīts daļās.
7. Iepirkuma priekšmeta apjoms un apraksts noteikts iepirkuma Nolikumam pievienotajā tehniskajā specifikācijā (2.pielikums). 
8. Elektroenerģijas piegādes līguma (turpmāk – iepirkuma līgums) projekts pievienots Nolikumam (4.pielikums). 
III. Iepirkuma līguma izpildes laiks, vieta un svarīgākie nosacījumi
9. Iepirkuma līguma izpildes laiku, vietu un svarīgākos nosacījumus paredz tehniskā specifikācija (2.pielikums) un iepirkuma līguma projekts (4.pielikums). 
10. Iepirkuma līguma termiņš – līdz saistību pilnīgai izpildei. Elektroenerģijas piegādes periods – 36 (trīsdesmit seši) mēneši.
11. Iepirkuma līguma darbības sākuma datums – 2025.gada 1.oktobris, ja Sabiedrisko pakalpojumu sniedzēju iepirkumu likuma (turpmāk – SPSIL) 72.pantā noteiktajā kārtībā nav iesniegts iesniegums par iepirkuma procedūras pārkāpumiem. Iepirkuma līgums tiks slēgts pēc kapitāldaļu turētāja atļaujas saņemšanas. Līguma darbības laikā Pasūtītājam ir tiesības pievienot jaunus objektus par Līguma noteikto samaksu. Pasūtītājam ir tiesības Līguma izpildes laikā samazināt vai palielināt elektroenerģijas patēriņu objektos atkarībā no pieslēgto objektu darbības specifikas. Izpildītājs veic elektroenerģijas atpakaļpirkšanu objektos, kuros izbūvētas saules paneļu sistēmas.  
IV. Piedāvājumu iesniegšanas un atvēršanas vieta, datums un laiks
12. Piedāvājumi iesniedzami, sākot ar dienu, kad paziņojums par līgumu publicēts Iepirkumu uzraudzības biroja mājas lapā.

13. Saskaņā ar SPSIL 44.panta pirmo daļu piedāvājumi konkursā ir iesniedzami tikai elektroniski, Valsts reģionālās attīstības aģentūras mājaslapas Elektronisko iepirkumu sistēmas e-konkursu apakšsistēmā
. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām un noraidīti. 
14. Piedāvājumu iesniegšanas termiņš – ne vēlāk kā līdz 2025.gada 10.janvāra plkst.10.00. 

15. Komisija atver elektroniski iesniegtos piedāvājumus pēc piedāvājumu iesniegšanas termiņa beigām. Piedāvājumu elektroniskā atvēršana paredzēta 2025.gada 10.janvāra, plkst.14.00. 
16. Piedāvājumu atvēršana notiek, izmantojot Valsts reģionālās attīstības aģentūras mājaslapā pieejamos rīkus piedāvājumu elektroniskai saņemšanai.
17. Piedāvājumu atvēršanas sanāksmē var piedalīties visi pretendenti vai to pārstāvji. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.

18. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām SIA “TALSU ŪDENS” Iepirkumu komisijai (turpmāk – komisija) jāiesniedz elektroniskā atslēga ar paroli šifrētā dokumenta atvēršanai.

19. Piedāvājumu vērtēšanu un lēmumu pieņemšanu komisija veic slēgtā sēdē.
V. Ieinteresēto piegādātāju sanāksme

20. Ieinteresēto piegādātāju sanāksme nav paredzēta. 
21. Piegādātājam ir tiesības ierosināt, lai tiek rīkota ieinteresēto piegādātāju sanāksme. Komisija rīkos ieinteresēto piegādātāju sanāksmi, ja ne vēlāk kā 7 dienas pirms piedāvājumu iesniegšanas termiņa pēdējās dienas tiks saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi. Sanāksmi rīkos ne vēlāk kā piecas dienas pirms piedāvājumu iesniegšanas termiņa pēdējās dienas, un informāciju par sanāksmi ievietos SIA “TALSU ŪDENS” profilā vismaz trīs dienas iepriekš. Komisija sniegs papildu informāciju un atbildēs uz sanāksmes laikā uzdotajiem jautājumiem. Sanāksmes gaita tiks protokolēta.
VI. Prasības attiecībā uz piedāvājuma noformējumu un iesniegšanu
22. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:

22.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
22.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
22.3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
23. Sagatavojot piedāvājumu, pretendents ievēro, ka:

23.1. pieteikuma veidlapa, finanšu piedāvājums, citas veidlapas atbilstoši Nolikumam jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;
23.2. iesniedzot piedāvājumu, pretendents piedāvājuma dokumentus paraksta ar drošu elektronisko parakstu un laika zīmogu vai ar EIS piedāvāto elektronisko parakstu;
23.3. piedāvājuma dokumentus paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām pārstāvības tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras devēja pārstāvības tiesības. Pilnvarā precīzi jānorāda pilnvarotajai personai piešķirto tiesību un saistību apjoms.

24. Piedāvājums jāiesniedz latviešu valodā, kvalifikāciju apliecinošie dokumenti (piemēram, sertifikāti) var tikt iesniegti citā valodā ar pievienotu pretendenta apliecinātu tulkojumu latviešu valodā. 
25. Ja pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā punktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, SPSIL 47.panta astotās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
26. Iesniedzot piedāvājumu, pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
27. Iesniegtie piedāvājumi, izņemot, ja pretendents piedāvājumu atsauc, paliek Pasūtītāja īpašumā.
28. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz Pasūtītājam derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.
VII. Prasības piedāvājuma nodrošinājumam un saistību izpildes nodrošinājumam

29. Prasības piedāvājuma nodrošinājumam: nav paredzēts.
30. Prasības saistību izpildes nodrošinājumam: nav paredzēts.
31. Pretendents apliecina, ka piedāvājuma derīguma termiņš: 90 dienas pēc piedāvājumu iesniegšanas termiņa beigām (Nolikuma 14. punkts).

VIII. Prasības pretendentiem un iesniedzamā
 informācija, kas nepieciešama, lai novērtētu pretendentu

32. Pretendentu izslēgšanas nosacījumus reglamentē SPSIL 48. panta otrā daļa, kā arī Starptautisko un Latvijas Republikas nacionālo sankciju likuma 11.1 panta pirmā daļa, kas vienlīdz saistoša visiem pretendentiem. Ar normatīvajiem aktiem var iepazīties: https://likumi.lv/ta/id/288730 un https://likumi.lv/doc.php?id=280278.
33. Pretendentu izslēgšanas gadījumi tiks pārbaudīti SPSIL 48. pantā un Starptautisko un Latvijas Republikas nacionālo sankciju likuma 11.1 pantā noteiktajā kārtībā.

34. Piedāvājuma saturs elektroniskā vidē: 
34.1. pieteikums dalībai atklātā konkursā atbilstoši Nolikuma 1.pielikumam;
34.2. kvalifikāciju apliecinoši dokumenti (atlases dokumenti) un informācija atbilstoši Nolikuma 35.punktam; 
34.3. parakstīts Tehniskais piedāvājums. Pretendents sagatavo, paraksta un pievieno tehnisko piedāvājumu Valsts reģionālās attīstības aģentūras mājaslapas Elektronisko iepirkumu sistēmas e-konkursu apakšsistēmā, kā piedāvājuma sastāvdaļu;
34.4. parakstīts Finanšu piedāvājums saskaņā ar Nolikuma 3.pielikumu. Finanšu piedāvājumā pretendentam jāietver visi izdevumi un izmaksas, kas saistītas ar Tehniskajā specifikācijā norādīto elektroenerģijas piegādi un balansēšanu, tai skaitā, visi nodokļi, izņemot pievienotās vērtības nodoklis. Pretendentam izmaksās jāiekļauj visi iespējamie riski, kas saistīti ar tirgus cenu svārstībām iepirkuma līguma izpildes laikā;
34.5. Finanšu piedāvājuma cenu norāda euro (EUR) bez pievienotās vērtības nodokļa (PVN), tajā iekļauj visus plānotos izdevumus par elektroenerģijas piegādi, balansēšanas pakalpojumiem, izmaksas elektroenerģijas transportam, materiāliem un iekārtām, kas nepieciešami iepirkuma līguma izpildei pilnā apmērā un atbilstošā kvalitātē saskaņā ar Latvijas Republikas normatīvajiem aktiem, atbildīgo institūciju prasībām, iepirkuma līguma noteikumiem, tai skaitā, tehnisko specifikāciju;
34.6. pretendents nav tiesīgs iesniegt piedāvājumu variantus.
34.7. vienības cena ir fiksēta un nav maināma elektroenerģijas piegādes līguma izpildes laikā, izņemot līgumā noteiktos gadījumus;
34.8. maksa par Nord Pool biržas 1 MWh elektroenerģijas piegādi finanšu piedāvājuma veidnēs jāaprēķina un jānorāda ar precizitāti 3 (trīs) zīmes aiz komata, bet kopsumma jānorāda ar precizitāti 2 (divas) zīmes aiz komata; 
34.9. maksai par Nord Pool biržas 1 MWh elektroenerģijas piegādi, kuru piedāvā pretendents, jābūt fiksētai uz visu iepirkuma līguma izpildes laiku un tā nevar būt objekts nekādiem vēlākiem pārrēķiniem attiecībā uz cenu paaugstināšanu. Pretendents nav tiesīgs prasīt mēneša maksu par pakalpojumu, maksu par tirdzniecības pakalpojumu u.tml.
35. Pretendentu kvalifikācijas (atlases) prasības un iesniedzamie dokumenti kvalifikācijas novērtēšanai:
	Nr.
	Prasības attiecībā uz pretendenta iespējām veikt profesionālo darbību, pretendenta saimnieciskajam un finansiālajam stāvoklim un tehniskajām un profesionālajām spējām noteiktās prasības
	Iesniedzamā informācija un dokumenti, kas nepieciešami, lai pretendentu novērtētu saskaņā ar minētajām prasībām



	36.1.
	Pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus). 



	Informāciju par Latvijā reģistrēta vai pastāvīgi dzīvojoša pretendenta reģistrācijas faktu, Pasūtītājs iegūs publiskās datubāzēs. 

Ārvalstī reģistrētam vai pastāvīgi dzīvojošam pretendentam jāiesniedz ziņas par to, vai pretendents ir reģistrēts atbilstoši reģistrācijas vai patstāvīgās dzīvesvietas valsts normatīvo aktu prasībām (ja pretendents ir juridiskā persona) un pierādījumus, kas apliecina pretendenta likumiskā pārstāvja (vadītāja, direktora u.tml.) pārstāvības tiesības. Ja pieteikumu paraksta pilnvarotā persona, pieteikumam  pievieno elektroniski parakstītu pilnvaru vai tās apliecinātu kopiju.

	36.2.
	Pretendents ir reģistrēts elektroenerģijas tirgotāju reģistrā un ir tiesīgs veikt elektroenerģijas piegādi, vai apņemas pasūtītāja noteiktā saprātīgā termiņā, līdz iepirkuma līguma noslēgšanai reģistrēties elektroenerģijas tirgotāju reģistrā.
	Informāciju par pretendenta reģistrācijas faktu elektroenerģijas tirgotāju reģistrā, pasūtītājs iegūs publiskā datubāzē. Pretendents norāda reģistrācijas numuru. Pretendents, kurš uz piedāvājuma iesniegšanas brīdi nav reģistrēts elektroenerģijas tirgotāju reģistrā, iesniedz rakstisku apliecinājumu (oriģinālu), ka tas līdz iepirkuma līguma noslēgšanai, pasūtītāja noteiktā saprātīgā termiņā, reģistrēsies elektroenerģijas tirgotāju reģistrā.

	36.3. 
	Pretendents ir noslēdzis sistēmas lietošanas līgumu ar sistēmas operatoru, par tirdzniecības darījumu veikšanai nepieciešamās informācijas apmaiņu, vai rakstveidā apņemas noslēgt šādu līgumu, gadījumā, ja iegūs tiesības noslēgt līgumu.
	Apliecinājums, ka pretendentam ir spēkā esošs sistēmas lietošanas līgums par tirdzniecības darījumu veikšanai nepieciešamās informācijas apmaiņu, ar sistēmas operatoru un informācija par līgumu, vai iesniedz apliecinājumu, ka uzvaras gadījumā pretendents apņemas noslēgt šādu līgumu.

	36.4. 
	Pretendents ir noslēdzis balansēšanas līgumu ar pārvades sistēmas operatoru, vai rakstveidā apņemas noslēgt šādu līgumu, gadījumā, ja iegūs tiesības noslēgt līgumu.
	Apliecinājums, ka pretendentam ir noslēgts balansēšanas līgums ar pārvades sistēmas operatoru un informācija par līgumu, vai iesniedz apliecinājumu, ka uzvaras gadījumā pretendents apņemas noslēgt šādu līgumu.


36. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks piegādi, kuras izpildei attiecīgās spējas ir nepieciešamas.
37. Ja piedāvājumu iesniedz piegādātāju apvienība, piedāvājumam pievieno sadarbības līguma, vienošanās vai līdzvērtīga dokumenta apliecinātu kopiju. Dokumentā ir jābūt fiksētam, kādas juridiskās personas ir apvienojušās piegādātāju apvienībā, kura persona ir tiesīga iesniegt piedāvājumu un pārstāvēt apvienību, katra piegādātāju apvienības dalībnieka veicamo darbu apjoms, atbildība un citi nosacījumi.
38. Ja piedāvājumu iesniedz piegādātāju apvienība, prasības attiecībā uz tehniskajā un profesionālajam spējām var apliecināt viens no piegādātāju apvienības dalībniekiem vai dalībnieki kopā.
39. Pasūtītājs var prasīt, lai piegādātāju  apvienība, attiecībā uz kuru pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
IX. Eiropas vienotais iepirkuma procedūras dokuments

40. Pretendents var izvēlēties iesniegt Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām atlases prasībām. Ja pretendents izvēlēsies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tam jāiesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo piegādes apjomu  vērtība ir vismaz 10 procenti no iepirkuma līguma vērtības. Piegādātāju apvienībai jāiesniedz atsevišķu Eiropas vienoto iepirkuma procedūras dokumentu par katru tās dalībnieku.
41. Eiropas vienotā iepirkuma procedūras dokumenta veidlapu, kas ir vienāda visās ES dalībvalstīs, nosaka Eiropas Komisijas 2016.gada 5.janvāra īstenošanas regula Nr.2016/7, ar ko nosaka standarta veidlapu Eiropas vienotajam iepirkuma procedūras dokumentam (regulas 2.pielikums) pieejama tīmekļvietnē http://espd.eis.gov.lv/.

42. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura piegādes  vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. 
43. Piegādātājs var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
44. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
X. Apakšuzņēmēji

45. Pretendents savā piedāvājumā norāda visus paredzamos apakšuzņēmējus, kuru piegādes apjomu vērtība pārsniedz 10% un katram šādam apakšuzņēmējam izpildei nododamo līguma daļu. Par apakšuzņēmējiem uzskata arī apakšuzņēmēju apakšuzņēmējus. Ir jāiesniedz Apakšuzņēmēja apliecinājums vai vienošanās par sadarbību līguma konkrētās daļas izpildē.
46. Iepirkuma procedūrā izraudzītais pretendents (iepirkuma līguma puse) nav tiesīgs bez saskaņošanas ar pasūtītāju veikt piedāvājumā norādītā apakšuzņēmēja nomaiņu un iesaistīt papildu apakšuzņēmējus iepirkuma līguma izpildē.
47. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
47.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
47.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst SPSIL 48. panta pirmajā daļā minētajiem pretendentu izslēgšanas gadījumiem;
47.3. piedāvātais apakšuzņēmējs, kura piegāžu vērtība ir vismaz 10 procenti no kopējās iepirkuma līguma vērtības, atbilst SPSIL 48. panta pirmajā daļā minētajiem pretendentu izslēgšanas gadījumiem;
47.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
48. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
49. Pasūtītājs pieņem lēmumu atļaut vai atteikt iepirkuma procedūrā izraudzītā pretendenta apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
XI. Piedāvājumu izvērtēšanas kritēriji un lēmuma pieņemšanas kārtība
50. Komisija izvēlēsies normatīvo aktu un Nolikuma prasībām atbilstošu saimnieciski visizdevīgāko piedāvājumu, kuru noteiks ņemot vērā tikai cenu. Par saimnieciski visizdevīgāko atzīs piedāvājumu ar viszemāko cenu.
51. Komisija vērtē pretendentus un to iesniegtos piedāvājumus saskaņā ar SPSIL, iepirkuma dokumentiem, kā arī citiem normatīvajiem aktiem.
52. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar pasūtītāju, Komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkumu, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkumu, neizvēloties nevienu piedāvājumu.
53. Pirms lēmuma pieņemšanas par iepirkuma līguma slēgšanas tiesību piešķiršanu nākamajam pretendentam, kurš piedāvājis saimnieciski visizdevīgāko piedāvājumu, Komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar pasūtītāju. Ja nepieciešams, Komisija ir tiesīga pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, Komisija pieņem lēmumu pārtraukt iepirkuma procedūru, neizvēloties nevienu piedāvājumu.
54. Ja pirms tam, kad pasūtītājs pieņems lēmumu par iepirkuma līguma slēgšanas tiesību piešķiršanu, konstatēs, ka vismaz divu piedāvājumu novērtējums ir vienāds, izšķirošais piedāvājuma izvēles kritērijs, atbilstoši kuram pasūtītājs izvēlēsies piedāvājumu, būs tas, kurš atbilstoši pārvades operatora izsniegtajam izcelsmes apliecinājumam pierāda lielāku elektroenerģijas iegādes apjomu no atjaunojamiem enerģijas avotiem un/vai augstas efektivitātes koģenerācijas.
55. Komisija: 
55.1. pārbaudīs piedāvājumu atbilstoši Nolikumā norādītajām prasībām;
55.2. veiks pretendentu atlasi – pārbaudīs iesniegto dokumentu atbilstību nolikuma prasībām, izskatīs publiskajās datubāzēs pieejamo informāciju par pretendenta kvalifikāciju u.c. informāciju. Komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības;
55.3. pārbaudīs tehniskā piedāvājuma atbilstību tehniskās specifikācijas prasībām un nepieciešamības gadījumā pieprasīs pretendentam izskaidrot tehniskajā piedāvājumā iekļauto informāciju, pārbaudīs aritmētiskās kļūdas;
55.4. noteiks Nolikuma prasībām atbilstošu piedāvājumu un veiks pārbaudi par SPSIL 48. panta otrajā daļā un Starptautisko un Latvijas Republikas nacionālo sankciju likuma 11.1 panta pirmajā daļā noteikto izslēdzošo nosacījumu neesamību attiecībā uz pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības;
55.5. pieņems lēmumu par līguma slēgšanas tiesību piešķiršanu  .
56. Piecu darbdienu laikā pēc lēmuma pieņemšanas visi pretendenti tiks informēti par komisijas pieņemto lēmumu.
XII. Citi noteikumi

57. Komisija darbojas saskaņā ar SPSIL un Nolikuma prasībām.
58. Komisija nodrošina iepirkuma procedūras dokumentu izstrādāšanu, protokolē iepirkuma procesa gaitu un ir atbildīga par iepirkuma procesu.
59. Komisijas priekšsēdētājs organizē un vada komisijas darbu, nosaka komisijas sēžu vietu, laiku un kārtību, sasauc un vada komisijas sēdes, kā arī nodrošina apliecinājumu parakstīšanu.
60. Informācijas apmaiņa starp pasūtītāju un piegādātājiem notiek pa pastu vai elektroniski (saskaņā ar SPSIL 43. panta trešās, ceturtās, sestās un astotās daļas nosacījumiem) atkarībā no pasūtītāja izvēles.
61. Paziņojot par iepirkuma līguma slēgšanu un informējot kandidātus un pretendentus, pasūtītājs nav tiesīgs atklāt informāciju, kuru tam kā komercnoslēpumu vai konfidenciālu informāciju nodevuši citi kandidāti un pretendenti.
62. Ja piegādātājs vai kandidāts ir laikus pieprasījis papildu informāciju par iepirkuma procedūras dokumentos iekļautajām prasībām, Komisija to sniedz piecu darbdienu laikā, bet ne vēlāk kā sešas dienas pirms pieteikumu un piedāvājumu iesniegšanas termiņa beigām.
63. Papildu informāciju Komisija nosūta piegādātājam vai kandidātam, kas uzdevis jautājumu, un vienlaikus ievieto šo informāciju pasūtītāja profilā, kur ir pieejami iepirkuma procedūras dokumenti, norādot arī uzdoto jautājumu.
64. Pretendentiem ir pastāvīgi jāseko līdzi aktuālajai informācijai mājas lapā par konkrēto iepirkumu. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
65. Gadījumā, ja normatīvajos aktos tiek izdarīti vai stājas spēkā grozījumi, piemēro normatīvo aktu nosacījumus, negrozot nolikumu.
Pielikumā:

1. Pieteikums dalībai atklātā konkursā veidne;

2. Tehniskā specifikācija;

3. Finanšu piedāvājuma veidne;

4. Iepirkuma līguma projekts.
1.pielikums 
atklāta konkursa Nolikumam 

“Elektroenerģijas piegāde SIA “TALSU ŪDENS” 2025. – 2028. gadam”
identifikācijas numurs TU 2024/16
Pieteikuma dalībai atklātā konkursā veidne

Pieteikums dalībai ATKLĀTĀ KONKURSĀ

______________________________________________________________________________

(pretendenta nosaukums)

Reģistrācijas Nr. ________________________________________________________________

Juridiskā adrese ______________________________________________________________________________

Nodokļu maksātāja (PVN) reģistrācijas Nr. ___________________________________________

tālr.,___________________________ e-pasts_________________________________________

Konkursa kontaktpersonas amats, vārds, uzvārds, tālr.

______________________________________________________________________________

Bankas rekvizīti ______________________________________________________________________________

 tās ________ ___________ (vārds, uzvārds) personā, ar šī pieteikuma iesniegšanu:

1. Piesakās piedalīties atklātā konkursā “Elektroenerģijas piegāde SIA “TALSU ŪDENS” 2025. – 2028.gadam”, identifikācijas numurs TU 2024/16, piekrīt visiem Nolikuma nosacījumiem un garantē Nolikuma un normatīvo aktu prasību izpildi. Nolikuma noteikumi ir skaidri un saprotami.

2. <Pretndenta nosaukums> apliecina, ka:

2.1. visa sniegtā informācija ir pilnīga un patiesa;

2.2. pretendents nekādā veidā nav ieinteresēts nevienā citā piedāvājumā, kas iesniegts šajā konkursā;

2.3. nav tādu apstākļu, kuri liegtu tiesības piedalīties konkursā un izpildīt Nolikumā norādītās prasības;

2.4. piedāvājuma spēkā esamība līdz attiecīgā līguma noslēgšanai, bet ne ilgāk kā līdz <norādīt piedāvājuma derīguma termiņu saskaņā ar nolikuma prasībām>.
3. Norāda, ka pretendents  atbilst ________________ (norāda, vai atbilst mazajam vai vidējam) uzņēmuma statusam. Iesaistītā  apakšuzņēmēja uzņēmums (ja tāds ir)  atbilst ______________ (norāda, vai atbilst mazajam vai vidējam) uzņēmuma statusam
.

	Vārds, Uzvārds, 
	

	Amats, Paraksts
	

	Datums
	


2.pielikums 
atklāta konkursa Nolikumam 

“Elektroenerģijas piegāde SIA “TALSU ŪDENS” 2025. – 2028. gadam”
identifikācijas numurs TU 2024/16
TEHNISKĀ SPECIFIKĀCIJA/ TEHNISKAIS PIEDĀVĀJUMS 
1. Nosacījumi un prasības.

1.1. Elektroenerģijas patēriņa provizoriskais apjoms (12 mēnešos)* – 2460,485 MWh (atkarībā no Pasūtītāja vajadzībām, norādītais elektroenerģijas apjoms var palielināties vai samazināties). 
1.2. Maksimālais mēneša elektroenerģijas patēriņa apjoms – 205 MWh*.

1.3. Elektroenerģijas piegādes plānotais periods – no 01.10.2025. līdz 30.09.2028.**
1.4. Pretendentam jānorāda maksa par Nord Pool biržas 1 MWh elektroenerģijas piegādi EUR bez PVN.

1.5. Maksā par elektroenerģijas piegādi iekļauj balansēšanas pakalpojuma izmaksas, visus izdevumus un izmaksas, kas saistītas ar elektroenerģijas piegādi, ietver visus valsts un pašvaldību noteiktos nodokļus un nodevas (izņemot pievienotās vērtības nodokli, kas jāapmaksā saskaņā ar Latvijas Republikas normatīvajiem aktiem), kā arī visas izmaksas, kas nav norādītas elektroenerģijas piegādes līguma vai nolikuma dokumentos, bet uzskatāmas par nepieciešamiem iepirkuma līguma pienācīgai un kvalitatīvai izpildei.
1.6. Piedāvātā maksa par elektroenerģijas piegādi ir fiksēta un paliek nemainīga visā elektroenerģijas piegādes līguma darbības laikā.
1.7. Maksā par elektroenerģijas piegādi neietver Nord Pool biržas elektroenerģijas cenu un izmaksas par sistēmas operatora pakalpojumiem, obligāto iepirkuma un jaudas  komponenti un PVN.
1.8. Pretendentam jāatbilst Elektroenerģijas tirgus likuma noteiktajām prasībām.

1.9. Elektroenerģijas tirgotājam elektroenerģijas piegādes līgumā noteiktajā kārtībā atsevišķiem Pasūtītāja objektiem elektroenerģijas piegāde jāpārtrauc vai elektroenerģija jāpiegādā jauniem Pasūtītāja objektiem, nepiemērojot par to papildu maksu.
1.10. Pasūtītāja objektu saraksts (Pielikums Nr. 2.2)
Pretendents apliecina, ka ir iepazinies ar tehnisko specifikāciju un apliecina spēju izpildīt tehniskajā specifikācijā norādītās prasības un uzdevumus. 

	Vārds, uzvārds, amats
	

	Vieta, datums
	

	Paraksts
	


*Pasūtītājs negarantē norādīto elektroenerģijas patēriņa apjomu, kurš var mainīties atkarībā no Pasūtītāja vajadzībām.

** Pasūtītājs objektīvu iemeslu dēļ var noteikt citu piegādes periodu, bet jebkurā gadījumā tās nebūs garāks par 36 mēnešiem. 
3.pielikums 
atklāta konkursa Nolikumam 

“Elektroenerģijas piegāde SIA “TALSU ŪDENS” 2025. – 2028. gadam”
identifikācijas numurs TU 2024/16

Finanšu piedāvājuma veidne

FINANŠU PIEDĀVĀJUMS
Finanšu piedāvājumā norādītās cenas Pasūtītājs izmanto piedāvājumu izvēlei iepirkuma līguma slēgšanai, prognozējamais elektroenerģijas patēriņa apjoms nav saistošs līguma slēdzējiem.

Pretendenta norādītā maksa par Nord Pool biržas 1 MWh elektroenerģijas piegādi EUR bez PVN ir fiksēta un to nedrīkst mainīt visā elektroenerģijas piegādes līguma darbības laikā.

Elektroenerģijas piegādātājam jāsniedz balansēšanas pakalpojums un maksā par elektroenerģijas piegādi jāiekļauj balansēšanas pakalpojuma izmaksas.
	Prognozējamais patēriņš 
  MWh
	Maksa par Nord Pool biržas 1 MWh elektroenerģijas piegādi

 EUR bez PVN
	Piedāvājuma summa kopā EUR bez PVN:


	2460 (2460485 kW)
	
	

	36 mēnešos
	
	


	Vārds, uzvārds, amats
	

	Vieta, datums
	

	Paraksts
	


4.pielikums 
atklāta konkursa Nolikumam 

“Elektroenerģijas piegāde SIA “TALSU ŪDENS” 2025. – 2028. gadam”
identifikācijas numurs TU 2024/16

Elektroenerģijas piegādes līguma projekts

	ELEKTROENERĢIJAS PIEGĀDES LĪGUMS

Līguma parakstīšanas datums ir pēdējā

pievienotā droša elektroniskā paraksta un tā laika zīmoga datums

SIA “TALSU ŪDENS”, reģistrācijas Nr. 49003000076 , juridiskā adrese: Raiņa iela 17, Talsi, Talsu novads, LV-3201 (turpmāk – Lietotājs), kuru uz statūtu pamata pārstāv valdes loceklis _________, un 
[Komersanta nosaukums], reģistrācijas Nr. [_________], juridiskā adrese: [________] (turpmāk – Tirgotājs), kuru uz [pilnvarojuma pamatojums] pamata pārstāv [amats, vārds, uzvārds],   
turpmāk kopā – Puses, bet katrs atsevišķi – Puse, pamatojoties uz atklāta konkursa “Elektroenerģijas piegāde SIA “TALSU ŪDENS” 2025. – 2028.gadā”, identifikācijas Nr.TU 2024/16 (turpmāk – Konkurss) rezultātiem, noslēdz šādu līgumu:

1. LĪGUMĀ LIETOTIE TERMINI

1.1. Līgums – šis, starp Pusēm noslēgtais līgums un visi tā pielikumi; 

1.2. Objekti – Lietotāja īpašumā un valdījumā esošie nekustamie īpašumi, kuros Tirgotājs nodrošina Piegādi, saskaņā ar Līgumu un tā pielikumiem;
1.3. Piegāde – elektroenerģijas piegāde Lietotājam, balansēšanas pakalpojuma un sistēmas operatora pakalpojuma (sadale un pārvade) un palīgpakalpojumu nodrošināšana un citas darbības, kas saistītas ar elektroenerģijas piegādi un izpildāmas saskaņā ar Līgumu, Tehnisko uzdevumu (1.pielikums) un Līguma izpildē piemērojamiem normatīvajiem aktiem;
1.4. Elektroenerģijas piegādes periods – periods, kurā Tirgotājs piegādā Lietotājam elektroenerģiju; 
1.5. PVN – pievienotās vērtības nodoklis;
1.6. Tehniskā specifikācija  – Lietotāja noteiktās elektroenerģijas piegādes tehniskās un organizatoriskās prasības, kas noteiktas Līguma 1.pielikumā;
1.7. Finanšu piedāvājums – Tirgotāja iesniegtais elektroenerģijas piegādes tehniskais un organizatoriskais piedāvājums, kurā noteiktas, fiksētas un Līguma darbības laikā nemainīgas elektroenerģijas piegādes, balansēšanas pakalpojuma un elektroenerģijas nodokļa izmaksas; 
1.8. Elektroenerģijas cena – cena, kas tiek noteikta atbilstoši intervāla vienības elektroenerģijas cenai Nord Pool Spot AS Latvijas tirdzniecības apgabalā, tai pieskaitot Finanšu piedāvājumā noteikto elektroenerģijas piegādes un balansēšanas pakalpojuma izmaksu uzcenojumu, un tajā ir iekļautas visas izmaksas, kas saistītas ar pilnīgu un kvalitatīvu Piegādi, tajā skaitā balansēšanas pakalpojuma cena, ar piegādi saistītās izmaksas, izdevumi, kas saistīti ar rēķinu sagatavošanu un maksājumu iekasēšanu, visi nodokļi (izņemot PVN) un nodevas, kas jāmaksā saskaņā ar Līguma izpildē piemērojamiem normatīvajiem aktiem, kā arī visi iespējamie riski, tai skaitā, riski, kas saistīti ar tirgus cenu svārstībām Līguma izpildes laikā. 

2. LĪGUMA PRIEKŠMETS

2.1. Tirgotājs nodrošina elektroenerģijas piegādi Lietotāja Objektos saskaņā ar Līgumu, Tehnisko specifikāciju, Finanšu piedāvājumu un Līguma izpildē piemērojamiem normatīvajiem aktiem.

2.2. Lietotājam plānotais nepieciešamais elektroenerģijas apjoms ir noteikts Tehniskajā specifikācijā un ir uzskatāms par prognozējamu apjomu visā Līguma darbības laikā. Lietotājs ir tiesīgs iepirkt tādu elektroenerģijas apjomu (daudzumu), kāds nepieciešams tā darbības nodrošināšanai un samazināt vai palielināt Tehniskajā specifikācijā norādīto apjomu. Tirgotājam nav tiesību pieprasīt, lai Lietotājs Līguma darbības laikā nopirktu un apmaksātu elektroenerģiju Tehniskajā specifikācijā norādītajā piegādes apjomā (daudzumā), t.sk., nemaksājot līgumsodu, neatlīdzinot zaudējumus un nepiemērojot paaugstinātus tarifus.

3. Elektroenerģijas cena UN NORĒĶINU KĀRTĪBA

3.1. Līguma darbības laikā Elektroenerģijas piegādes periodā Tirgotājs piegādā, un Lietotājs pērk elektroenerģiju atbilstoši Elektroenerģijas cenai. Papildus Elektroenerģijas cenai Lietotājs sedz arī elektroenerģijas piegādes, balansēšanas pakalpojuma un elektroenerģijas nodokļa izmaksas un izmaksas, ko Tirgotājs Lietotāja vārdā samaksā elektroenerģijas sadales sistēmas operatoram, par sistēmas operatora pakalpojumiem (sadale un pārvade) un sistēmas operatora palīgpakalpojumiem (ievadaizsardzības aparāta strāva, jaudas maksa, reaktīvā enerģija) (turpmāk – Maksa).

3.2. Maksu par iepriekšējā kalendārajā mēnesī piegādāto elektroenerģiju Lietotājs veic 30 (trīsdesmit) dienu laikā pēc Tirgotāja rēķina saņemšanas, naudu pārskaitot uz Tirgotāja rēķinā norādīto kredītiestādes norēķinu kontu.

3.3. Puses vienojas, ka Tirgotājs iesniedz rēķinu, nosūtot to uz Lietotāja elektroniskā pasta adresi info@talsuudens.lv vai tādā kārtībā, kā no 2025.gada 1.janvāra tiek veikta rēķinu iesniegšana.
3.4. Tirgotāja sagatavotajiem rēķiniem, papildus normatīvajos aktos noteiktajiem datiem, jāsatur šāda informācija:

3.4.1. Līguma numurs un datums; /Tirgotājs norādīto informāciju norāda atbilstoši tā tehniskajām iespējām – nosacījums Līguma Nr. un datuma iekļaušanai rēķinā nav obligāts, bet ieteicams/

3.4.2. elektroenerģijas patērētāja skaitītāja numurs;

3.4.3. piegādātās elektroenerģijas apjoms un mērvienība;

3.4.4. Elektroenerģijas cena par 1 mērvienību (atsevišķi norādot intervāla vienības elektroenerģijas cenu Nord Pool Spot AS Latvijas tirdzniecības apgabalā un elektroenerģijas tirdzniecības un balansēšanas pakalpojuma izmaksu uzcenojumu) par Tehniskajā uzdevumā noteikto objektu grupām un objektu adresēm;

3.4.5. maksa par sistēmas operatora pakalpojumiem (pārvade un sadale);

3.4.6. maksa par palīgpakalpojumiem.

3.5. Ja Tirgotājs nav iekļāvis rēķinā Līguma 3.5. punktā noteikto informāciju, uzskatāms, ka Tirgotājs rēķinu nav iesniedzis. Nepieciešamo informāciju rēķinu sagatavošanai Tirgotājs pieprasa no sistēmas operatora, kura tīklam pieslēgtas Lietotāja elektroietaises.

3.6. Par rēķina samaksas dienu tiek uzskatīta diena, kad Lietotājs ir pārskaitījis naudu uz Tirgotāja Līgumā norādīto kredītiestādes norēķinu kontu. Ja termiņš iekrīt brīvdienā, tad pēdējā samaksas diena ir nākamā darba diena.

3.7. Pusēm ir saistoši visi tiesību aktos noteiktie pienākumi un tiesības, ciktāl tās nav īpaši atrunātas Līgumā.

4. ELEKTROENERĢIJAS UZSKAITE

4.1. Lietotāja patērētās elektroenerģijas un jaudas uzskaiti atbilstoši uzskaites vietās uzstādītās uzskaites sistēmas rādījumiem veic elektroenerģijas sistēmas operators, pie kura tīkla Lietotājs ir pieslēgts.

4.2. Parakstot Līgumu, Lietotājs deleģē Tirgotāju Lietotāja vārdā norēķināties ar elektroenerģijas sadales sistēmas operatoru par sistēmas operatora pakalpojumiem un palīgpakalpojumiem.

4.3. Lietotājs pilnvaro Tirgotāju informēt elektroenerģijas sadales sistēmas operatoru par 4.2. punktā ietverto deleģējumu, kā arī saņemt no elektroenerģijas sadales sistēmas operatora informāciju par sistēmas pakalpojumu līgumā noteiktajiem tarifiem elektroenerģijas sadales sistēmas operatora pakalpojumiem un palīgpakalpojumiem.

4.4. Puses vienojas, ka maksa par elektroenerģijas sadales sistēmas operatora pakalpojumiem un palīgpakalpojumiem tiek iekļauta ikmēneša rēķinā un apmaksāta saskaņā ar Līguma noteikumiem.

4.5. Puses vienojas, ka tām ir saistoši elektroenerģijas sadales sistēmas operatora sagatavotie ziņojumi, kuros norādīti uzskaites sistēmas rādījumi un citi ar elektroenerģijas uzskaiti saistītie dati, un Tirgotājs šo informāciju un datus izmantos, izrakstot Lietotājam attiecīgu rēķinu.

4.6. Lietotājs apņemas stingri ievērot normatīvajos aktos noteiktās prasības attiecībā uz mēraparātu verificēšanu un atbilstības novērtēšanu, kā arī mēraparātu plombu uzstādīšanu un saglabāšanu.

5. TIRGOTĀJA PIENĀKUMI UN TIESĪBAS

5.1. Tirgotāja pienākumi:

5.1.1. ne vēlāk kā līdz iepriekšējā mēneša 9. (devītajam) datumam informēt elektroenerģijas sistēmas operatoru par noslēgto elektroenerģijas piegādes līgumu;
5.1.2. visā Līguma spēkā esamības laikā nodrošināt spēkā esošu līgumu ar elektroenerģijas sistēmas operatoru, kura tīklam ir pieslēgtas Lietotāja elektroietaises, un balansēšanas līgumu ar pārvades sistēmas operatoru;

5.1.3. sniegt elektroenerģijas piegādi par Līgumā noteikto Maksu;

5.1.4. sagatavot Lietotājam rēķinu par piegādāto elektroenerģiju 10 (desmit) darba dienu laikā pēc komercuzskaites mēraparāta rādījumu saņemšanas un nosūtīt to uz Lietotāja elektroniskā pasta adresi info@talsuudens.lv vai kārtībā, kāda būs spēkā no 2025.gada 1.janvāra attiecībā uz rēķinu saņemšanu;

5.1.5. Lietotāja vārdā norēķināties ar elektroenerģijas sadales sistēmas operatoru par elektroenerģijas sadales sistēmas operatora pakalpojumiem un palīgpakalpojumiem;

5.1.6. atjaunot elektroenerģijas piegādi 1 (vienas) dienas laikā pēc tam, kad Tirgotājs pilnā apmērā saņēmis samaksu par piegādāto elektroenerģiju, ja piegāde  tikusi pārtraukta Līguma 5.2.2.apakšpunktā noteiktajā gadījumā;

5.1.7. nodrošināt Lietotājam iespēju iepirkt tādu elektroenerģijas apjomu (daudzumu), kāds nepieciešams Lietotāja darbības nodrošināšanai, pēc nepieciešamības arī samazinot vai palielinot Tehniskajā uzdevumā norādīto prognozēto apjomu;

5.1.8. ne vēlāk kā 6 (sešas) nedēļas pirms Līguma termiņa beigām rakstveidā informēt Lietotāju par Līguma darbības termiņa beigām;
5.1.9. Lietotāja vārdā 5 (piecas) darba dienu laikā no Līguma 6.2.3. punktā minētā paziņojuma saņemšanas veikt attiecīgas izmaiņas, klientu/tirgotāju portālā www.e-st.lv (turpmāk – Portāls) vai gadījumā, ja Lietotājs ir pieslēgts pie cita sadales sistēmas operatora, kas neizmanto Portālu, rakstveidā paziņojot sadales sistēmas operatoram par objekta dzēšanu no Tehniskajā specifikācijā  norādītā Objektu saraksta;
5.1.10. Lietotāja vārdā papildināt Objektu sarakstu, veicot izmaiņas Portālā līdz iepriekšējā mēneša 15. (piecpadsmitajam) datumam vai gadījumā, ja Lietotājs ir pieslēgts pie cita sadales sistēmas operatora, kas neizmanto Portālu, rakstveidā paziņojot sadales sistēmas operatora par jauna objekta iekļaušanu Tehniskajā specifikācijā norādītajā Objektu sarakstā līdz iepriekšējā mēneša 10. (desmitajam) datumam. 

5.2. Tirgotāja tiesības:

5.2.1. izrakstīt rēķinu Lietotājam pēc iepriekšējo 12 (divpadsmit) mēnešu vidējā patēriņa, gadījumā, ja Tirgotājs savlaicīgi nesaņem komercuzskaites mēraparātu rādījumus un tajā vainojams Lietotājs;

5.2.2. pilnīgi vai daļēji pārtraukt elektroenerģijas piegādi, ja Lietotājs pēc Tirgotāja nosūtīta brīdinājuma par rēķina apmaksas kavējumu, nav veicis rēķinu apmaksu 15 (piecpadsmit) darba dienu laikā pēc brīdinājuma saņemšanas dienas.

6. LIETOTĀJA PIENĀKUMI UN TIESĪBAS

6.1. Lietotāja pienākums ir organizēt savu elektroiekārtu un elektroietaišu kvalificētu apkalpošanu un nodrošināt to tehnisko stāvokli atbilstoši normatīvajiem aktiem, kas nosaka elektroietaišu tehniskās ekspluatācijas un drošības tehnikas prasības.

6.2. Lietotāja tiesības:

6.2.1. saņemt no Tirgotāja elektroenerģijas piegādi nepārtraukti visā Līguma spēkā esamības laikā;

6.2.2. Līguma darbības laikā, vienpusēji grozīt Lietotāja Objektu sarakstu, pievienojot jaunus objektus vai arī objektus no tā izslēdzot. Pievienojot jaunu objektu, tiek saglabāta Līgumā noteiktā Elektroenerģijas cena;

6.2.3. samazināt Lietotāja Objektu sarakstā norādīto Objektu skaitu un atteikties no elektroenerģijas piegādes konkrētā Objektā, ja Lietotājam vairs nav nepieciešama elektroenerģijas piegāde konkrētā Objektā, tai skaitā, ja kāds no Objektiem vairs neatrodas Lietotāja īpašumā/valdījumā. Lietotājs vienpusēji  izslēdz objektu no Tehniskajā specifikācijā norādīto Objektu saraksta, rakstveidā paziņojot par to Tirgotājam 5 (piecas) darba dienas iepriekš. Minētais rakstveida paziņojums kļūst par Līguma neatņemamu sastāvdaļu; 
6.2.4. papildināt Objektu sarakstu ar jaunu objektu, kurā ir nepieciešams piegādāt elektroenerģiju, rakstveidā paziņojot par to Tirgotājam 5 (piecas) darba dienas iepriekš. Minētais rakstveida paziņojums kļūst par Līguma neatņemamu sastāvdaļu.
7. PUŠU ATBILDĪBA

7.1. Puses ir savstarpēji atbildīgas par līgumsaistību neizpildi vai nepienācīgu izpildi, kā arī atbild par otrai Pusei šajā sakarā radušos tiešo zaudējumu, izņemot negūtās peļņas, atlīdzināšanu.

7.2. Rēķina apmaksas kavējuma gadījumā Lietotājs maksā Tirgotājam nokavējuma procentus par maksājuma kavējumu 0,1 % (nulle komats viena procenti) apmērā no Līgumā norādītajā termiņā nesamaksātās rēķina summas, par katru kavējuma dienu. Nokavējuma procentu samaksas termiņš – 10 (desmit) darba dienu laikā no Tirgotāja rēķina saņemšanas brīža.

7.3. Ja elektroenerģijas piegāde ir traucēta vai pilnībā pārtraukta Tirgotāja darbības vai bezdarbības dēļ, un Tirgotājs par to nav rakstiski brīdinājis Lietotāju, Lietotājam ir tiesības prasīt Tirgotājam līgumsodu par katru elektroenerģijas piegādes pārtraukuma stundu 0,3 % (nulle komats trīs procenti) apmērā no maksas, kas norādīta rēķinā, par piegādāto elektroenerģiju attiecīgajā objektā iepriekšējā mēnesī, bet ne vairāk kā 10 % no minētās maksas. Līgumsoda samaksas termiņš – 10 (desmit) darba dienu laikā no Lietotāja rēķina saņemšanas brīža.

7.4. Tirgotājs nav atbildīgs par Līguma saistību neizpili, ja tam nav iespējams piegādāt elektroenerģiju tādēļ, ka Lietotājam nav spēkā esoša sistēmas pakalpojumu līguma vai elektroenerģijas sadales sistēmas operators nesniedz Lietotājam sistēmas pakalpojumus no Tirgotāja neatkarīgu iemeslu dēļ.

7.5. Ja Tirgotājs nepilda Līgumā noteiktās saistības vai bez tiesiska pamata vienpusēji atkāpjas no Līguma pirms Elektroenerģijas piegādes perioda beigām, kā rezultātā Lietotājam nav iespējams saņemt elektroenerģiju Elektroenerģijas piegādes periodā un par Līgumā noteikto Elektroenerģijas cenu, Tirgotājs apņemas segt visus Lietotājam radušos izdevumus un zaudējumus, tai skaitā, bet ne tikai, zaudējumus, kas Lietotājam radušies iepērkot elektroenerģiju no cita elektroenerģijas tirgotāja, tostarp, iepērkot elektroenerģiju pēdējās garantētās piegādes ietvaros.

7.6. Līgumsoda vai nokavējuma procentu samaksa neatbrīvo Puses no Līguma saistību pilnīgas izpildes un izdevumu un/vai zaudējumu atlīdzināšanas pienākuma.

8. FIZISKO PERSONU DATU AIZSARDZĪBA

8.1. Ja Puses apstrādā no otras Puses iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību un uz Pusēm attiecināmo juridisku pienākumu izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

8.2. Puse, kura nodod otrai Pusei fizisko personu datus apstrādei, atbild par attiecīgo datu subjektu personas datu apstrādes tiesiskā pamata nodrošināšanu.

8.3. Puses apņemas veikt normatīvajos aktos noteiktos fizisko personu datu aizsardzības pasākumus, kā arī pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma saistību vai normatīvajos aktos noteikto juridisko pienākumu izpildei.

8.4. Puses apņemas bez iepriekšējas saskaņošanas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu.

8.5. Ja saskaņā ar normatīvajiem aktiem Pusēm var rasties pienākums nodot tālāk trešajām personām no otras Puses iegūtos fizisko personu datus, tas pirms šādu datu nodošanas informē par to otru Pusi, ja vien normatīvie akti to neaizliedz.

8.6. Pasūtītāja kontaktinformācija fizisko personu datu aizsardzības jautājumos: e-pasts das@rs.lv.

9. LĪGUMA SPĒKĀ STĀŠANĀS UN TĀ IZBEIGŠANA

9.1. Līguma parakstīšanas un spēkā stāšanās datums ir pēdējā pievienotā droša elektroniskā paraksta un tā laika zīmoga datums.
9.2. Līgums ir spēkā uz Elektroenerģijas piegādes periodu un līdz 
9.3. Līgums var tikt izbeigts pirms termiņa jebkurā brīdī, Pusēm par to rakstiski vienojoties, vai vienpusēji Līgumā noteiktajā kārtībā.

9.4. Lietotājam ir tiesības vienpusēji atkāpties no Līguma, par to rakstiski paziņojot Tirgotājam un neatlīdzinot tādējādi radušos zaudējumus, ja:

9.4.1. atkārtoti (otrreiz) konstatēti Līguma 7.3. punktā minētie Līguma noteikumu pārkāpumi un Lietotājs ir piemērojis līgumsodu;
9.4.2. Tirgotājam ir uzsākts maksātnespējas vai likvidācijas process, uzsākts tiesiskās aizsardzības vai ārpustiesas tiesiskās aizsardzības process;

9.4.3. Tirgotāja darbība ir izbeigta vai pārtraukta, ir apturēta tā saimnieciskā darbība;

9.4.4. Tirgotājs ir zaudējis tiesības nodrošināt elektroenerģijas piegādi;

9.4.5. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas;

9.4.6. Tirgotājs,  tā apakšuzņēmēji vai personas, uz kuras spējām Tirgotājs balstās, ar kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros Tirgotāju ir atbrīvojusi no naudas soda vai samazinājusi naudas sodu;
9.4.7. Lietotāja rīcībā ir informācija, ar kuru ir pierādāms, ka Tirgotājs, tā apakšuzņēmēji vai personas, uz kuras spējām Tirgotājs balstās, ir vienojies ar citiem piegādātājiem, un šāda vienošanās ir vērsta uz konkurences kavēšanu, ierobežošanu vai deformēšanu konkrētajā iepirkuma procedūrā. Informācija, kas pierāda minēto, pēc Lietotāja ieskata var būt arī spēkā stājies kompetentas institūcijas lēmums vai tiesas spriedums;
9.4.8. Tirgotājs tiek aizstāts ar citu uzņēmēju atbilstoši normatīvo aktu noteikumiem par komersantu reorganizāciju un uzņēmēju parēju, un šis uzņēmējs neatbilst Sabiedrisko pakalpojumu sniedzēju iepirkumu likuma 66.panta trešās daļas 4.punktā noteiktajam;

9.4.9. Pakalpojums tiek sniegts neatbilstoši Latvijas Republikā spēkā esošo normatīvo aktu vai Līguma prasībām, Tirgotājs neievēro Lietotāja norādījumus vai arī nepilda kādas Līgumā noteiktās saistības vai pienākumus un, ja Tirgotājs šādu neizpildi nav novērsis 5 (piecu) darba dienu laikā pēc attiecīga rakstiska Lietotāja paziņojuma nosūtīšanas.
9.5. Tirgotājam ir tiesības vienpusēji atkāpties no Līguma, par to rakstiski paziņojot Tirgotājam un neatlīdzinot tādējādi radušos zaudējumus, ja:

9.5.1. Lietotājam ir uzsākts maksātnespējas vai likvidācijas process, uzsākts tiesiskās aizsardzības vai ārpustiesas tiesiskās aizsardzības process;

9.5.2. Lietotāja darbība ir izbeigta vai pārtraukta, ir apturēta tā saimnieciskā darbība;

9.5.3. Līgumu nav iespējams izpildīt tādēļ, ka Līguma izpildes laikā Lietotājam ir piemērotas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas;

9.5.4. Ministru kabineta 2023.gada 7.novembra noteikumu Nr. 635 “Elektroenerģijas tirdzniecības un lietošanas noteikumi” 78.punktā noteiktajos gadījumos;

9.5.5. Lietotājs Līguma darbības laikā atkārtoti ir kavējis ikmēneša maksājumus par vismaz 10 (desmit) dienām, un šāda saistību neizpilde turpinās 21 (divdesmit vienu) dienu pēc tam, kad Tirgotājs par to rakstiski brīdinājis Lietotāju. 

10.  KONFIDENCIALITĀTE

10.1. Tirgotājs apņemas ievērot konfidencialitāti, tai skaitā:

10.1.1. nodrošināt Līgumā minētās informācijas neizpaušanu, tai skaitā, no trešo personu puses, kas piedalās vai ir iesaistītas Līguma izpildē;

10.1.2. aizsargāt, neizplatīt un bez Lietotāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Lietotāja darbību, kas kļuvusi Tirgotājam pieejama Līguma izpildes gaitā;

10.1.3. Tirgotājam bez Lietotāja rakstveida piekrišanas ir aizliegts publiskot vai jebkādā citā veidā trešajām personām, tai skaitā, plašsaziņas līdzekļiem, sniegt informāciju vai paust viedokli par Līguma izpildes gaitu. Tirgotājs nodrošina, ka tā darbinieki ievēro un izpilda minēto nosacījumu.

10.2. Lietotājs apņemas ievērot konfidencialitāti  un bez Tirgotāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Tirgotājs ir noteicis kā komercnoslēpumu un attiecīgi par to pirms Līguma noslēgšanas ir informējis Lietotāju. Jebkurā gadījumā Tirgotājs nevar noteikt par komercnoslēpumu Līguma priekšmetu un tā izpildes rezultātu.

10.3. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.

10.4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.

10.5. Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.

10.6. Šīs Līguma nodaļas noteikumiem nav laika ierobežojuma un uz to neattiecas Līguma darbības termiņš.

11. NEPĀRVARAMA VARA

11.1. Puses ir atbrīvotas no atbildības par daļēju vai pilnīgu Līguma saistību nepildīšanu, ja saistību neizpilde ir radusies ārkārtēja rakstura apstākļu un nepārvaramas varas notikuma rezultātā, kura darbība sākusies pēc Līguma noslēgšanas, un kuru Puses nevarēja iepriekš paredzēt un novērst. Pie šādiem apstākļiem pieskaitāmi: ugunsnelaime, kara darbība, vispārēja avārija, dabas stihija, kā arī likumdevēja, izpildinstitūciju un tiesu darbības un to pieņemtie akti, kā arī citi apstākļi, kas nepakļaujas Pušu kontrolei un neiekļaujas to ietekmes robežās. Kompetentu iestāžu noteiktie termiņi vai to pagarinājumi jebkura lēmuma pieņemšanai vai faktiskai rīcībai.

11.2. Pusei, kura atsaucas uz nepārvaramu, ārkārtēja rakstura apstākļu darbību, 3 (trīs) dienu laikā rakstiski jāpaziņo otrai Pusei par šādiem apstākļiem un to cēloņiem, norādot iespējamo saistību izpildes termiņu.

11.3. Ja šādi apstākļi skar Tirgotāju, un Lietotājs rakstiski nav norādījis savādāk, Tirgotājam ir jāturpina pildīt Līguma saistības tik ilgi, cik tas ir praktiski saprātīgi, un jāmeklē saprātīgus alternatīvus veidus, kā nodrošināt Līguma saistību izpildi tādā mērā, kādā to nav ierobežojusi nepārvarama vara.

11.4. Ja nepārvaramu, ārkārtēja rakstura apstākļu dēļ Līguma izpilde kavējas ilgāk par 90 (deviņdesmit) dienām, ikvienai no Pusēm ir tiesības vienpusēji izbeigt Līgumu. Ja Līgums šādā kārtā tiek izbeigts, nevienai no Pusēm nav tiesību pieprasīt no otra zaudējumu atlīdzību.
12. STRĪDU IZSKATĪŠANAS KĀRTĪBA
12.1. Visi strīdi, kas rodas šī Līguma sakarā, vispirms tiek risināti Pušu savstarpējās sarunās. Ja sarunās strīdu atrisināt neizdodas, tad jebkurš strīds, domstarpība vai prasība, kas izriet no šī Līguma, tiks izšķirts Latvijas Republikas tiesā, piemērojot Latvijas Republikas normatīvos aktus.

12.2. Ja sakarā ar Līgumu vai tā izpildi, kāda no Pusēm ir iesniegusi prasību tiesā, tas nav pamats Tirgotājam pārtraukt elektroenerģijas piegādi, kā arī Lietotājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot, ja šāda Līguma izpildes pārtraukšana vai maksājuma aizturēšana noteikta Līgumā.

13. KONTAKTPERSONAS

13.1. Lai sekmētu līgumsaistību izpildi pienācīgā kārtā un šajā Līgumā noteiktajos termiņos, Puses nosaka šādas kontaktpersonas:

13.1.1. Lietotāja kontaktpersona [vārds, uzvārds, tālruņa numurs, e-pasta adrese]. Lietotāja kontaktpersona pilnībā pārzina Līguma noteikumus un viņai ir tiesības, nepārkāpjot Līguma robežas, risināt visus ar Līguma izpildi saistītos jautājumus, organizēt un kontrolēt Līguma izpildes gaitu, tai skaitā, bet ne tikai veikt komunikāciju starp Lietotāju un Tirgotāju, pieprasīt no Tirgotāja informāciju, sniegt informāciju Tirgotājam, nodrošināt ar Līgumu saistītās dokumentācijas nodošanu/ pieņemšanu, dot norādījumus par Līguma izpildi, samazināt Objektu sarakstā iekļauto Objektu skaitu vai pievienot jaunus Objektus, veicot attiecīgas izmaiņas Portālā, parakstīt paziņojumus par jaunu Objektu iekļaušanu vai Objektu izslēgšanu no Objektu saraksta, kā arī veikt citas darbības, kas saistītas ar pienācīgu Līgumā paredzēto saistību izpildi. Šī persona nav pilnvarota izdarīt grozījumus un papildinājumus Līgumā, ieskaitot, grozīt Līguma summu un/vai Līguma termiņu;

13.1.2. Tirgotāja kontaktpersona [vārds, uzvārds, tālruņa numurs, e-pasta adrese]. Tirgotāja kontaktpersona pilnībā pārzina Līguma noteikumus un viņai ir tiesības, nepārkāpjot Līguma robežas, risināt visus ar Līguma izpildi saistītos jautājumus, organizēt un kontrolēt Līguma izpildes gaitu, tai skaitā, bet ne tikai veikt komunikāciju starp Lietotāju un Tirgotāju, pieprasīt no Lietotāja informāciju, sniegt informāciju Lietotājam, nodrošināt ar Līgumu saistītās dokumentācijas nodošanu/ pieņemšanu, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi. Šī persona nav pilnvarota izdarīt grozījumus un papildinājumus Līgumā, ieskaitot, grozīt Līguma summu un/vai Līguma termiņu. 

14. CITI NOTEIKUMI

14.1. Jebkuri grozījumi vai papildinājumi Līgumā izdarāmi rakstveidā, un tie kļūst par Līguma neatņemamu sastāvdaļu pēc tam, kad tos parakstījušas abas Puses.

14.2. Puses var nomainīt Līgumā norādītās kontaktpersonas, par to rakstiski informējot otru Pusi 3 (trīs) darba dienas iepriekš. Šādā gadījumā nav nepieciešams veikt grozījumus Līgumā. Tirgotājs, sūtot šo paziņojumu Lietotāja kontaktpersonai, papildus tos nosūta arī uz elektroniskā pasta adresi info@talsuudens.lv .

14.3. Visi paziņojumi Līguma sakarā izdarāmi rakstiski un nosūtāmi otrai Pusei uz Līguma 15. nodaļā norādīto elektroniskā pasta adresi, E-adresi vai pa pastu. Elektroniskajā pastā nosūtītajām vēstulēm jābūt parakstītām ar drošu elektronisko parakstu un jāsatur laika zīmogs atbilstoši normatīvo aktu prasībām. Elektroniskā pasta paziņojumi, kas nosūtīti uz Līguma kontaktpersonu elektroniskā pasta adresēm, domāti vienīgi saziņas ērtībai un nav uzskatāmi par pienācīgi veiktu, oficiālu paziņojumu.

14.4. Šī Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.

14.5. Ja kādai no Pusēm tiek mainīts juridiskais statuss, kādi Līgumā minētie rekvizīti, tad tā nekavējoties, bet ne vēlāk kā 5 (piecu) darba dienu laikā rakstiski paziņo par to otrai Pusei. Ja Puse neizpilda šī Līguma punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā Līguma punktā minētie nosacījumi attiecas arī uz visiem Līgumā un tā pielikumos minētajiem Pušu pārstāvjiem un to rekvizītiem.

14.6. Ja kāds no Līguma noteikumiem zaudē spēku normatīvo aktu grozījumu rezultātā, pārējie Līguma noteikumi nezaudē spēku un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.

14.7. Ja kāds no Līgumā vai tā pielikumos norādītajiem normatīvajiem aktiem zaudē spēku un tiek izdots jauns normatīvais akts, kurš reglamentē tos pašus jautājumus, kurus spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.

14.8. Līguma izpildes ietvaros, Pusēm savstarpēji apmainoties ar Pušu kontaktpersonu identificējošo informāciju un kontaktinformācijas informāciju, kas satur personu datus, tās tiek uzskatītas par patstāvīgiem pārziņiem savā rīcībā esošai personas datu apstrādei.
14.9. Puses apņemas veikt visus nepieciešamos pasākumus, lai novērstu koruptīvas darbības. Jebkura persona ir tiesīga iesniegt informāciju par Puses vai tās darbinieku veiktajām koruptīvajām darbībām vai par iespējamiem pārkāpumiem, rakstot uz Lietotāja e-pasta adresi info@talsuudens.lv.

14.10. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām, izņemot Sabiedrisko pakalpojumu sniedzēju iepirkumu likuma 66. panta trešās daļas 4. punktā noteiktajos gadījumos, ar nosacījumu, ja tiek saņemta otras Puses rakstveida piekrišana.

14.11. Līgums sagatavots elektroniska dokumenta veidā un parakstīts ar drošu elektronisko parakstu.

14.12. Līgumam tā noslēgšanas brīdī tiek pievienoti šādi pielikumi, kuri ir tā neatņemama sastāvdaļa:

14.12.1. 1.pielikums – Tehniskā specifikācija uz __ (_____) lp.;
15. PUŠU REKVIZĪTI UN PARAKSTI

Lietotājs:

SIA “TALSU ŪDENS”
Tirgotājs:

[Uzņēmuma nosaukums]
Raiņa iela 17, Talsi 
[Juridiskā adrese]

Tālr. 63222216
Tālr. [Tālr. Nr.] 

Reģ. Nr. 49003000076
Reģ. Nr.[Reģ.Nr.]

PVN maksātāja kods: [maksātāja reģ.Nr.]

Kredītiestāde: [Kredītiestādes nosaukums]

Valdes loceklis

*paraksts

SWIFT: [SWIFT kods]

Norēķina konts: [konta Nr.]

*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

	
	

	


� Informāciju par to, kā ieinteresētais piegādātājs var reģistrēties par Nolikuma saņēmēju sk. � HYPERLINK "https://www.eis.gov.lv/EIS/Publications/PublicationView.aspx?PublicationId=883" �https://www.eis.gov.lv/EIS/Publications/PublicationView.aspx?PublicationId=883�





� Jānorāda vai pretendenta uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam  – MVU – statusam. Sīkāk –  � HYPERLINK "https://www.iub.gov.lv/lv/skaidrojums-mazaie-un-videjie-uznemumi" �https://www.iub.gov.lv/lv/skaidrojums-mazaie-un-videjie-uznemumi�


� Aprēķinātais prognozējamais patēriņš ir paredzēts vienīgi iesniegto pretendentu piedāvājumu salīdzināšanai, nav uzskatāms par paredzamo un nav saistošs iepirkuma līguma slēdzējiem


� Maksa par Nord Pool biržas 1 MWh elektroenerģijas piegādi ir saistoša iepirkuma līguma slēdzējiem


� Aprēķinātā kopsumma ir paredzēta vienīgi iesniegto pretendentu piedāvājumu salīdzināšanai, nav uzskatāma par paredzamo līgumcenu un nav saistoša iepirkuma līguma slēdzējiem

